ร้านอยู่แถวหลังมอขอ พอออกจากประตูมอ ขับตรงมาเรื่อยๆเลยเซเว่นใหญ่มา  จะเจอสี่แยกเล็กๆ เข้าซอยขวาสุด ขับผ่านก๋วยเตี๋ยวสิบสาม และร้านต่างๆลงมา สังเกตด้านซ้าย จะเจอเวิ้งที่จอดรถกว้างใหญ่ และมีร้านgrow up cafe อยู่ด้านในค่ะ เอารถเข้าไปจอดได้เลย????

ร้านตกแต่งสีปูนเปลือย ต้นไม้เยอะมาก ???? ตอนกลางวันร่มรื่นสุดๆ ตอนกลางคืนถ้ากลัวยุงกัด ก็ขอยากันยุงได้ค่ะ เค้าจะมีพัดลมตัวใหญ่ๆคอยเป่าไล่ยุงให้ลูกค้าด้วย ถ้าอยากได้ฟิลลิ่งแบบนั่งชิลคุย เม้าท์แตกกับเพื่อนๆ ร้านนี้ได้ค่ะ เพราะมีพื้นที่outdoorให้ใช้กันเต็มที่ อ้อ มีพื้นที่indoorเป็นด้านในห้องแอร์ด้วยนะค่ะสำหรับคนกลัวร้อน

ร้านนี้มีทั้งอาหารคาว เน้นเป็นอาหารไทย จานเดียว ทานง่ายๆ เช่นยำผักบุ้ง กระเพรา ต้มยำ แล้วยังมีเครื่องดื่มหลากหลาย เท่านั้นไม่พอ เค้กก็มาจ้าาา เดินเลือกได้ในตู้เลย????

เครื่องดื่มที่เคยสั่งมาทานก็จะมี
โกโก้โอรีโอ้ , โกโก้ปีโป้ , ไวท์มอลต์ปั่น , ชาเอิรล์เกรย์ , มะพร้าวปั่น รสชาตที่ได้มาค่อนข้างเข้มข้น และใส่เครื่องเยอะเลยค่ะ อัดแน่น โอรีโอ้มาเป็นชิ้น ปีโป้มาเป็นอันๆ ราคาเครื่องดื่มเย็น~40฿ ปั่น~50฿ ????

เป็นร้านที่ราคาไม่แพง นั่งกินไปคุยไปชิลๆได้ หรือจะนั่งอ่านหนังสือก็ได้ เจ้าของร้านใจดี ทำเครื่องดื่มอร่อย ร้านร่มรื่น????น่ามาอุดหนุนอย่างยิ่งจ้าา